জানা যায়, জেডটিই নামক কোম্পানিটি চীনের একটি বেসরকারি প্রতিষ্ঠান। এই প্রতিষ্ঠানে চীন সরকারের শেয়ার মাত্র ৩২%। অথচ এক্ষেত্রে চীনের সঙ্গে বাংলাদেশ সরকারের অর্থনৈতিক সহযোগিতার চুক্তি হয়েছে জিটুজি এর আওতায়। বলা হচ্ছে, জেডটিই সরকারি প্রতিষ্ঠান। সেই হিসেবেই জিটুজি চুক্তি করা হয়। কিন্তু, দেখা যাচ্ছে, এটি এক ধরনের প্রতারণা। বাস্তবে জেডটিই একটি বেসরকারি প্রতিষ্ঠান। এবং এর ওপর চীনা সরকারের নিয়ন্ত্রণ নেই বললেই চলে। সংশ্লিষ্ট সূত্রমতে, সরকারের ক্রয় নীতিমালা লঙ্ঘন অর্থাৎ আন্তর্জাতিক প্রতিযোগিতামূলক দর যাচাইয়ের বাধ্যবাধকতাকে পাশ কাটানোর জন্যই আইসিটি বিভাগ চীনা প্রতিষ্ঠানের সঙ্গে যোগসাজশে এই প্রতারণার আশ্রয় নিয়েছে।